यस्तो आरोप गलत छ, हामीले अघिल्लो वर्ष गरेको आन्दोलनको सेरोफेरो मै गरिने भनेको कार्यक्रम अहिले गरिएको छ । मन्त्री पदकै लागि, सत्ताकै लागि गर्नुपर्ने भए हिजो पनि सरकार छोड्नुपर्ने आवश्यकता थिएन, अहिले पनि त्यस्ता प्रस्तावहरू आइनै रहेका छन् । माओवादीलाई बाहिरी कोणबाट लगाइएका आरोपहरू सही छैनन् । संसद्वादी कोणबाट ती कुराहरू सही हुन सक्छन् । यति ठूलो त्याग र बलिदानीबाट आएको पार्टीको नेतृत्व सेना समायोजनको विषयमा सजग छ ।
